Regierungsbezirk Stuttgart

Dor Regierungsbezirk Stuagert isch oenor vo de vier Regierungsbezirk em Bundesland Bada-Wirttaberg (Deitschland). D´Regierungsbezirk vo Bada-Wirttaberg send wia en danz Deitschland D´Middlinstanz zwischa dor Landesregiruong ond de Landkreis. Geografi Dor Regierungsbezirk Stuagert leid em Nordoschda vo Bada-Wirttaberg. Im Sida grenzd-or a dor Regierungsbezirk Dibenga a, im Weschda a dor Regierungsbezirk Chaarlsruei. Em Norda ond em Oschda grenzd-or a Bayern a, dorvo em Norda an dor bairische Regierungsbezirk Unterfranke, em Oschda a dia boede bairische Regierungsbezirk Mittelfranka ond Regierungsbezirk Schwoobe. Gschichd En saene heidige Grenza gåd dor Regierungsbezirk Stuagert uf d´Verwaldungs- ond Gebiedsreform vom 1. Januar 1973 zrugg. Dor Vorlaifer isch dor Regierungsbezirk Nordwirttaberg gwäa, må ana 1952 aus dor wirttabergischa Hälfde vom friara Land Wirttaberg-Bada bilded worda isch. Organisatio D´oberschda Beherd isch s´Regierungspräsidium z Stuagert. Dor Laider vom Regierigspräsidium hoest-mor dor Regierungspräsidend. Der wird vom bada-wirttabergischa Minischderpräsidend ernand. D Regierungspräsidenda (seid 1952): 1952–1967: Wilhelm Schöneck (SPD) 1967–1977: Friedrich Roemer (parteilos) 1977–1989: Manfred Bulling (parteilos) 1989–2007: Udo Andriof (CDU) 2008–2016: Johannes Schmalzl (FDP) seid 2016: Wolfgang Reimer (Bündnis 90/Die Grünen) Ufgaba vom Regierungspräsidium S´Regierungspräsidium isch zueschdändich fir d´Omsetzung vo de gsetzliche Ufgaba ond fir d´landespolidische Ziil em Regierungsbezirk. En Streidfäll, wia zom Beispiel uf de Fildora scho zwoe mol passird, beim Flughafa-Ausbau ond bei dor Fildor-Mess, isch s´Regierungspräsidium mit saem Präsidenda dor Vollstreckor vo dor Landesregierung gwäa. Wenn d´Leid dord hedded selbor abstemma dirfa, no hädd d`Landesregierung koe Schaas gheed. S´Regieruongspräsidium håd achd Abdailunga: Stuira ond Verwaldung Wirdschafd, Raumordnung, Gebeide-, Dengmål- ond Gsondhaidswäsa Landwirschafd, Ländlichor Raum, Veterinär- ond Lebensmiddlwäasa Stråsawäasa ond Verkehr Omweld Landespolizeidiräkzio Schuel und Bildung (Oberschuelamd) Landesufnam-Airichdung, Ausländor, Aussidlor, Zendrala Buasgeldschdell Verwaldungsgliderung 3 Regiona 11 Landkreis und 2 Schdadtkreis 343 Schdädt ond Gmainda. Doerzua ghaired zwoe Schdadkreis ond 37 Graose Kreisschdädt. D Regiona mid ire Schdadt- ond Landkreis d´Regio Stuttgart Stadtkreis Stuagert (S) Landkrois Beblenga (BB) Landkrois Esslenga (ES) Landkrois Geppenga (GP) Landkrois Ludwigsburg (LB) Rems-Murr-Krois (WN) d´Regio Heilbronn-Frangga Stadtkrois Haalbrunn (HN) Landkrois Haalbrunn (HN) Houloukrois (KÜN) Main-Tauber-Krois (TBB) Landkrois Schwäbisch Hall (SHA) d´Regio Oschtwirttaberg Landkrois Hoidna (HDH) Oschtalbkrois (AA) Die 38 Graose Kroesschdädt (direggd ondor dor Fachufsichd vom Regierungspräsidium):